כירולפיס

כירוֹלֶפּיס (שם מדעי: Cheirolepis) הוא סוג של דג קדום ממחלקת מקריני סנפיר שחי באמצע ובסוף תור הדבון. מאובניו נמצאו באירופה ובאמריקה הצפונית.

מאפיינים 
יצור זה היה מראשוני מקריני הסנפיר, והוא היה מכוסה בקשקשים עבים ובעל סנפירים גבוהים, הדומים בצורתם לסנפירי הדגים מהמחלקה הנכחדת אקנתודים. אורכו הגיע ל-55 סנטימטרים והיו לו לסתות גדולות, בעלות שיניים קטנות, שיכלו להתרחב כדי לבלוע טרף גדול. היו לדג עיניים גדולות שכנראה עזרו לו לצוד.

הוא חי במים מתוקים ברחבי אירופה ואמריקה הצפונית וטרף דגים אחרים או חסרי חוליות. הוא היה יכול לבלוע טרף שגודלו כשני שלישים ממנו.

קישורים חיצוניים

 

בעלי חיים שתוארו ב-1835
טקסונים שתוארו בידי לואי אגאסי
מקריני סנפיר פרהיסטוריים
בעלי חיים שחיו בדבון באירופה
בעלי חיים שחיו בדבון באמריקה הצפונית